b'\n_START_ARTICLE_\nMall Noormets\n_START_PARAGRAPH_\nMall Noormets (s\xc3\xbcndinud 6. aprillil 1966) on eesti koreograaf ja teatri\xc3\xb5ppej\xc3\xb5ud, Tartu \xc3\x9clikooli Viljandi kultuuriakadeemia lavalise liikumise lektor._NEWLINE_Noormets l\xc3\xb5petas 1988. aastal Tallinna Pedagoogilise Instituudi._NEWLINE_Mall Noormets on pikka aega juhtinud Viljandi Kultuuriakadeemia tantsukunsti \xc3\xb5ppekava, t\xc3\xb6\xc3\xb6tades 1996\xe2\x80\x932006 \xc3\xb5ppetooli juhatajana, \xc3\xb5ppekava hoidjana ja programmijuhina. 2007-2010 oli ta tantsukunsti professor. Samuti on ta olnud liikumisjuht draama- ja muusikalavastustes, K. Raidi draamastuudio ja Tallinna Riikliku Konservatooriumi lavakunsti kateedri lavalise liikumise \xc3\xb5ppej\xc3\xb5ud, Viljandi Draamateatri Ugala liikumisjuht, eraballetikooli Noor Ballett Fouett\xc3\xa9 balleti\xc3\xb5petaja ning Rahvakultuuri Keskuse tantsukompositsiooni lektor. Alates 2010. aastast on ta Eesti Tantsuharidusliidu juhatuse liige. Noormets on ka Muhu saarel tegutseva K\xc3\xbclasema k\xc3\xbcla seltsingu tantsujuht.'